"Mai Mai hag an hudouriezh milvloaziek" (troidigezh an titl orin) a zo ur film bevaat japanat. Siwazh n'eo ket deuet er-maez ar film-se er sinema er c'hwec'hkorn. A-drugarez d'an ti-embann Kazé ez eus tu d'e welet e  DVD memestra.  Istor div blac'hig eo, Shinko ul lamponez digourdi ha Kiiko ur plac'hig sioul o tont eus Tokyo. E 1955 e tremen an traoù, war ar-maez e Japan. Sioul eo ar vuhez. Tamm-ha-tamm e savo mignoniezh etre an div-se hag e savfont ur strollad mignoned gant paotred eus ar skol. Asambles e c'hoarifont hag e ijinfont ur bern istorioù. Traoù spontus a-walc'h a dremen, met pep tra a c'hoarvez en un doare naturel, sioul, dous, barzhoniel. Ur film diwar-benn braventez ar vugaleaj, an ijin a vez d'ar  mare-se eus ar vuhez. Sonerezh plijus-tre a zo ouzhpenn un aergelc'h kontadenn a zo met speredek kenañ eo.  Savet eo diwar ur romant (eñvorennoù ur plac'h) hag un draig ispisial kenañ a zo : ar film e japaneg a zo bet azasaet e rannyezh Hōfu (e lec'h ma tremen an istor) ar bloavezhioù 50 ! Ral kenañ eo.